BGRIM วิ่ง 4% โบรกชี้กำไร Q2 เด่น รับค่า “Ft” หนุน ชูเป้า 49 บ. อัพไซด์ 37%
BGRIM บวก 4% โบรกชี้กำไร Q2 เด่น รับค่า “Ft” ปรับขึ้นหนุน และมีกำลังผลิตเพิ่มขึ้น รวมทั้งราคาก๊าซเริ่มทรงตัว เคาะเป้า 49 บ. อัพไซด์ 37%
BGRIM บวก 4% โบรกชี้กำไร Q2 เด่น รับค่า “Ft” ปรับขึ้นหนุน และมีกำลังผลิตเพิ่มขึ้น รวมทั้งราคาก๊าซเริ่มทรงตัว เคาะเป้า 49 บ. อัพไซด์ 37%
20 มิ.ย. 2565

ผู้สื่อข่าวรายงานว่าวันนี้ (20 มิ.ย.2565) ราคาหุ้นบริษัท บี.กริม เพาเวอร์ จำกัด (มหาชน) หรือ BGRIM ณ เวลา 11:13 น. อยู่ที่ระดับ 35.75 บาท เพิ่มขึ้น 1.50 บาท หรือ 4.38% โดยทำจุดสูงสุดที่ 36.25 บาท และทำจุดต่ำสุดที่ 34.25 บาท ด้วยมูลค่าการซื้อขาย 432.88 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 37%

บริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์ (20 มิ.ย.2565) ว่า ผลประกอบการได้ผ่านจุดต่ำสุดไปแล้วจากในไตรมาส 1/2565 โดยคาดกำไรสุทธิปกติในไตรมาส 2/2565 จะดีขึ้นหลังค่า Ft งวดพ.ค.-ส.ค. 2565 ปรับขึ้น 23.38 สตางค์/หน่วย และมีกำลังผลิตเพิ่มขึ้น รวมทั้งราคาก๊าซเริ่มทรงตัว อีกทั้งบริษัทมีแผนใช้เทคโนโลยีใหม่มาลดการใช้ก๊าซลง 15% เริ่มตั้งแต่ครึ่งปีหลัง 2565 เป็นต้นไป
อย่างไรก็ดีจะมีอัพไซด์จากการปรับขึ้นค่า Ft รอบก.ย.-ธ.ค. 2565 โดยตามกระแสข่าวระบุว่าจะมีการปรับขึ้น 40 สตางค์/หน่วย แนะนำราคาเป้าหมาย 49 บาท